**Ajándék mellé aggodalmat is hoz a karácsonyi időszak a hazai kisvállalkozásoknak**

* A vendéglátósok fele, de összességében is minden harmadik magyar kisvállalkozó aggódik az idei év végi ünnepek bevételei miatt – derül ki a BÁV Zálog és a Pulzus Média Kutató legfrissebb, október második felében a hazai kisvállalkozások körében végzett országos, reprezentatív kutatásából.
* Az aggodalom különösen azokban az iparágakban (vendéglátás, idegenforgalom, szórakoztatóipar és kereskedelem) van jelen, ahol az éves bevétel jelentős hányadát ebben az időszakban realizálják.
* A megkérdezett vállalkozók háromnegyede számít a tavalyinál kevesebb bevételre.
* A pandémiás időszak leginkább a tartalékképzés fontosságára, a kreatív üzleti és pénzügyi megoldások megtalálására irányította rá a figyelmüket.
* A vállalkozók pénzügyi döntéseik előtt a teljes kölcsönpalettát vizsgálják, igyekezve elkerülni a hosszú távú eladósodást. A válaszadók 10%-a már élt vele vagy a jövőben elképzelhetőnek tartja a záloghitel felvételét. A BÁV Zálog adatai szerint nőtt az 1 millió forint feletti zálogkölcsönök száma.

**A vendéglátásban dolgozók fele, összességében a** **hazai kisvállalkozások közel harmada (31%)**aggódik az ünnepi időszak bevételei miatt,– derül ki a BÁV Zálog friss, október végén készült reprezentatív országos kutatásából, amely a magyar kisvállalkozók pénzügyi mobilitását vizsgálta.[[1]](#footnote-1) A kutatás kiemeli, hogy **a korábbi járványügyi korlátozások által leginkább sújtott ágazatok körében a legerősebb ez a félelem.** Így az említett vendéglátóiparon túl az idegenforgalmi és a szórakoztatóipari cégeknek is több mint harmada érez így. A kereskedelmi kisvállalkozók közül minden harmadik annak ellenére tekint aggódva az év végi időszakra, hogy ők az online értékesítésre való átállással korábban már korábban is sikeresen reagáltak a járványügyi korlátozásokra.

**Sokaknak ezen az időszakon múlik a teljes évük**

Félelmeik egyik alapvető magyarázata, hogy a **válaszok alapján a hazai kisvállalkozások csaknem 40%-ánál az ünnepi időszak rendkívül komoly befolyással bír a teljes pénzügyi évre.** Míg az építőipar vagy az mezőgazdaság számára nem értékelődik fel ez az időszak, addig a **vendéglátás és a kereskedelem területén akár kritikus is lehet a karácsonyi szezon sikere**, mert ezekben a szektorokban minden második társaságnál az éves árbevétel tetemes része ekkor realizálódik. A szórakoztatóiparban sem sokkal jobb az arány, hiszen ott a válaszadók harmada számolt be hasonló kitettségről.

Az említett, bizonytalan szektorokban dolgozók attól tartanak leginkább, hogy a járványügyi helyzet miatt a nagyobb forgalmat hozó év végi események, vásárok elmaradhatnak, kisebb lesz a látogatottságuk, vagy ügyfeleik visszafogják kiadásaikat. A vendéglátásban érintettek csaknem fele adott hangot ennek a félelmének, de a szórakoztatóipari és az idegenforgalmi cégek közel 40%-a is tart egy ilyen forgatókönyvtől. **Összeségében a cégek háromnegyede számol a tavalyinál kevesebb forgalommal.**

**Drágulás, Infláció és bizonytalan gazdasági környezet a fókuszban**

A kereskedelem, a vendéglátó- és szórakoztatóipar területén tevékenykedő vállalkozók csaknem fele panaszkodik a karácsonyi szezon kapcsán a költségeik jelentős növekedésére is. **Az inflációtól, a pénzromlás ütemének hosszabb távon fennálló gyorsulásától egyébként szinte a teljes kisvállalkozói kör tart.** Kétharmaduk úgy látta, hogy ebből fakadóan lehetnek a jövőben likviditási problémáik. Közel ilyen súlyú nehézségnek látják a lehetséges **járványügyi korlátozásokat és az ebből származó** **bizonytalan gazdasági környezetet is.**

**Egyre többen vizsgálják a teljes kölcsönpalettát**

A pénzügyi tudatosság erősödését mutatja, hogy egy átmeneti pénzügyi probléma esetén a forrásbevonásra lényegében minden megoldási módot mérlegelnek a válaszadók. A családi, baráti kölcsön, a banki hitel, a hitelkártya megterhelése mellett a zálogkölcsön is szerepel a palettán. **A zálogkölcsön iránti bizalom erősödésére utal, hogy a válaszadók 10%-a már élt ezzel a lehetőséggel vagy nyitott ilyen jellegű forrásbevonásra.** A válaszok azt is elárulják, hogy **a magyar kisvállalkozások 65%-a igyekezne elkerülni a további eladósodást**, hosszú távú hitelek törlesztését.

A Pulzus Média kutatásának eredményeit megerősíti a BÁV Zálog saját országos fiókhálózatában végzett felmérésének eredménye is: a fiókjaikba rendszeresen betérő kisvállalkozók elsősorban az építőiparban, kereskedelemben, vendéglátásban érdekeltek. **Leginkább a késedelmes kifizetések miatt kerülnek pénzzavarba, és a felvett összeget bérfizetésre használják fel**.Emellett gyakori ok a működéshez szükséges árukészlet előfinanszírozása, de nem ritkaa hirtelen jött üzleti lehetőség kiaknázására felvett zálogkölcsön sem. A kisvállalkozók körében leggyakoribb az 1-2 milliós kölcsönösszeg, de időnként előfordul **akár 10 milliós kölcsönigénylés is. Az utóbbi egy évben a legmagasabb zálogkölcsön 17 millió forint volt.**

*„Idén, a kisvállalkozóknak köszönhetően nőtt az 1 millió forint feletti zálogkölcsönök száma. Ezek az ügyfelek áthidaló megoldásként tekintenek a zálogkölcsönre: egy átmeneti pénzügyi problémára keresnek megoldást, gyorsan és további eladósodás nélkül szeretnének nagyobb összegű készpénzhez jutni. Fedezetként jellemzően erre a célra tartalékolt aranytömböt, nagyértékű ékszert, márkás órát, műtárgyat, festményt használnak fel, amelyeket a bevételek beérkezése után azonnal kiváltanak”* – mondta el Dandé Imre, a BÁV Zálog igazgatója.

**Hosszú távon is tudatosabb gazdálkodást hozott a pandémia**

Az előttük álló 2022-es évvel kapcsolatban a legoptimistább ágazat az idegenforgalom, 57%-uk nagyobb bevételre számít jövőre. A válaszadók 62%-a úgy véli, a pénzügyi megtakarítások növelése elengedhetetlen lesz, emellett a kisvállalkozók fele költségcsökkentéssel is tervez**. 55 %-uk számára, a bizonytalanság csökkentése érdekében, még inkább felértékelődtek a megbízható üzleti partnereik**.

Az, hogy a boldogulásukat valóban más szemüvegen keresztül nézik, az is jelzi, hogy **a cégvezetők, 52%-a úgy látja, többet kell foglalkoznia a mentális és testi egészségével. E mellett 60%-uk prioritásként jelölte meg, hogy az előre nem látható eseményekre kreatív megoldásokkal reagáljanak.** Ezek együttesen pedig mindenképpen a fenntartható működés felé tett fontos lépésekként értékelhetőek.

**További információk:**

**Szabó Krisztina**

**kommunikációs menedzser**

**szabo.krisztina@bav.hu**

**06 20 298 2799**

**A szerkesztők figyelmébe:**

Az 1773-ban Mária Terézia által alapított BÁV Magyarország legnagyobb múltú jogfolytonosan működő vállalkozása. Az immár 246 éves múltra visszatekintő cég tevékenységét egyszerre jellemzi a tradíciókhoz való ragaszkodás és a folyamatos megújulásra való törekvés, biztosítva a dinamikus fejlődést és a modern kereskedelmi-pénzügyi világhoz való szoros kötődést. A BÁV Zrt. három üzletága az 1920 óta működő BÁV Műkereskedelem, a magyar zálogpiacon a kezdetek óta vezető szerepet betöltő, csaknem 100 budapesti és vidéki fiókkal rendelkező BÁV Zálog, valamint a hazai műkereskedelmi oktatás és becsüsképzés központjának számító, fél évszázados múltra visszatekintő BÁV Akadémia.

1. A kutatást a BÁV Zálog megrendelésére a Pulzus Média Kutató Kft. készítette 2021. október 19-25. között, 500 magyar kisvállalkozó telefonos lekérdezésével. [↑](#footnote-ref-1)